406 MÉMOIRES. 
V. 
AUDITION 
Du setziesme jour du mois d'octobre mil cinq cent soixante huict 
et par devant Mtre de Lacu, licencier, assesseur et commissaire. 
Simon Comte, facteur de sire Jehan Roulier, marchand de la ville 
de Paris eagé, comme a dict, de vingt quatre ans ou d'environ, ouy 
moyennant serment par luy preste, a déposé comme s'ensuit : 
Premièrement, interrogé puis quel temps il est en la présente ville 
de Tholose et à quelles fins y seroit-il venu, 
Dict qu'il seroit arrivé en ceste ville, venant de Paris, le second 
jour du mois de septembre dernier passé, pour exiger et lever de 
divers marchands de ceste ville la somme d'environ trente mil livres 
deues au d. Roulier, son maistre, comme appert par les instrumens 
et cédules qui présentement nous ont estes exhibées, faictes et signées 
par divers débiteurs de ceste ville et d'ailleurs y mentionnés et sui- 
vant sa procure qui luy avoit esté despechée par le d. Roulier, son 
maistre, à nous exhibée. 
Enquis sy luy qui deppose avoit par cy devant cogneu le sire Féli- 
pou, marchand de Paris, trafiquant ordinairement en ceste ville, et la 
cause de sa cognoissance, 
Dict qu'il le cognoist puis trois ou quatre ans en ça pour ce qu'il 
est marchand parisien comme est bien le d. Roulier, son maistre, et 
ung frère du d. Ganaye, nommé Pierre Canaye, marchand teinturier, 
puis long temps y a, auroit espousé la sœur du d. Roulier, duquel 
mariatge auroit esté procréé plusieurs enfants. 
Dict, sur ce enquis, que puis que le d. Félipes Ganaye estoit pri- 
sonnier aux prisons de la maison de céans, pour la prévention du 
faict de laquelle auroit esté exécuté à mort, il respondant le seroit 
venu voir pour ce qu'il l'auroit envoyé quérir au logis de la Pomme 
où il estoit logé, et luy dict qu'il le prioit bien fort qu'il le vint sou- 
vent visiter aux d. prisons par ce que, comme disoit, il n'avoit per- 
sonne qui sollicitât pour luy; à ceste cause, il le seroit venu voir 
quelques fois. 
Enquis quelles choses auroit-il retirées appartenant au d. feu Ganaye 
pendant le temps qu'il estoit prisonnier mesmes après qu'il auroit 
esté condampné à mort par Messieurs les capitouîs de Tholose et 
pendant l'article d'appel interjecté et la d. condampnation, soit pa- 
piers, cédules, instrumens et autres, livres de raisons, sommes d'or 
ou d'argent ou autre marchandise de drap de soye qui luy appartin- 
rent, et en quelle part, Il qui dépose, auroit caché et recellé ce que 
dessus ou autres choses appartenant au d. Ganaye. 
Dict que pendant le sus d. temps, ny autre, il n'auroit prins ny 
recellé aulcune chose de quelque qualité qu'elle soit appartenant 
